གལ་སྲིད་ཨ་རི་དང་རྒྱ་ནག་གཉིས་ཀྱིས་ཕན་ཚུན་རྡུལ་ཕྲན་མཚོན་ཆ་བེད་སྤྱོད་མ་བྱས་པའི་ཐོག་ནས་དམག་འཁྲུག་མཚམས་འཇོག་བྱས་ན།མཐའ་མཇུག་ནི་བྱང་ཀོ་རི་ཡའི་གནས་བབ་ལ་ཐུག་ཡོད།ཨ་རི་དང་ལྷོ་ཀོ་རི་ཡ་གཉིས་བཟུང་འབྲེལ་གྱི་དྲག་ཤུགས་ལ་བྱང་ཀོ་རི་ཡས་རྒྱུན་རིང་གདོང་ལེན་བྱེད་མི་ཐུབ།ལྷག་པར་དུ་ཉི་ཧོང་ཨ་རི་དང་ལྷོ་ཀོ་རི་ཡའི་ཕྱོགས་སུ་ལངས་ན་དེ་བས་ཀྱང་བྱང་ཀོ་རི་ཡར་དཀའ་ངལ་འཕྲད་ཀྱི་རེད།གལ་སྲིད་རྒྱ་ནག་གིས་དྲག་པོའི་ཐོག་ནསཨ་རི་དང་བྱང་ཀོ་རི་ཡའི་དམག་གི་བསྟི་གནས་ལ་གཏོར་སྐྱོན་བཏང་སྟེ་ཨ་རི་ལ་གནོན་ཤུགས་སྤྲད་དེ་དམག་འཁྲུག་མཚམས་འཇོག་མི་བྱེད་ཀ་མེད་བཟོ་བའམ།ཡང་ན་ཨ་རི་ལ་གུན་གསབ་དངུལ་འཕོན་ཆེ་སྤྲད་དེ་དམག་འཁྲུག་མཚམས་འཇོགས་བྱ་རྒྱུར་སྐུལ་མ་བྱས་ཚེ་བྱང་ཀོ་རི་ཡ་རྩ་ཐོར་དུ་མི་འགྲོ་བར་སྲུང་སྐྱོབ་བྱེད་ཐུབ་རྒྱུ་མ་ཟད།ཀོ་རི་ཡ་གླིང་ཕྲན་ཐོག་བྱང་ཀོ་རི་ཡ་ལ་ཁེ་དབང་ཐོབ་ཐུབ།བྱང་ཀོ་རི་ཡ་ལ་ཁེ་དབང་ཅི་ཙམ་འཐོབ་སྲིད་པ་ནི་རྒྱ་ནག་གིས་བར་འདུམ་བྱེད་པའི་དུས་ཚོད་དང་ནུས་པ་ཆེ་ཆུང་ལ་རག་ལུས་ཡོད།འོན་ཀྱང་རྒྱ་ནག་གིས་དེ་ལྟར་བྱེད་མ་ཐུབ་ཚེ་བྱང་ཀོ་རི་ཡ་རྩ་ཐོར་འགྲོ་རྒྱུ་དང་ལྷོ་ཀོ་རི་ཡ་རྒྱ་ཆེ་རུ་ཕྱིན་ཏེ་རྒྱ་ནག་གི་ས་མཚམས་ལ་ཐུག་གི་རེད།